**DzĪKS “Mežciems”**

**PĀRSKATS PAR 2021. GADU**



\*\*\* DzĪKS “Mežciems” pārskats par 2021. gadu sagatavots, pamatojoties uz Dzīvojamo māju pārvaldīšanas likuma 15. panta otrās daļas prasībām, kas nosaka, ka **Pārvaldnieka pienākums ir vismaz reizi gadā pārvaldīšanas līgumā noteiktajā kārtībā rakstveidā sniegt pārskatu** dzīvojamās mājas īpašniekam **par šajā likumā noteiktajiem pārvaldnieka veiktajiem pārvaldīšanas uzdevumiem**, tajā skaitā **pārskatu par pārvaldniekam nodoto finanšu līdzekļu un mantas izlietošanu**.

* **VISPĀRĪGĀS PRASĪBAS**

Saskaņā ar Dzīvojamo māju pārvaldīšanas likuma 4. panta prasībām, **dzīvojamās mājas pārvaldīšanas princip**i ir šādi:

* pārvaldīšanas procesa nepārtrauktība nodrošina dzīvojamās mājas lietošanas īpašību (kvalitātes) saglabāšanu visā tās ekspluatācijas laikā;
* pēc iespējas optimālu pārvaldīšanas darba metožu izvēle, tajā skaitā optimālu dzīvojamās mājas pārvaldīšanas izdevumu veidošana, samērojot tos ar dzīvojamās mājas īpašnieka maksātspēju;
* sniegto pakalpojumu saturs un kvalitāte nodrošina pārvaldāmās dzīvojamās mājas lietošanas īpašību (kvalitātes) saglabāšanu visā tās ekspluatācijas laikā;
* indivīda drošības vai veselības aizskāruma nepieļaujamība pārvaldīšanas procesā;
* apkārtējās vides kvalitātes saglabāšanas un uzlabošanas nodrošināšana pārvaldīšanas procesā.

Saskaņā ar Dzīvojamo māju pārvaldīšanas likuma 14. panta prasībām **pārvaldniekam ir šādi pienākumi**:

* ievērot dzīvojamo māju pārvaldīšanu regulējošo un citu normatīvo aktu prasības, kā arī šā likuma [4.HYPERLINK "https://likumi.lv/ta/id/193573" HYPERLINK "https://likumi.lv/ta/id/193573"pantā](https://likumi.lv/ta/id/193573) noteiktos dzīvojamās mājas pārvaldīšanas principus;
* sniegt dzīvojamās mājas īpašniekam aktuālu, nepārprotamu un pilnīgu informāciju par dzīvojamās mājas īpašniekam saistošiem normatīvajiem aktiem un no tiem izrietošajām saistībām, par pārvaldnieka saistībām, kas izriet no pārvaldīšanas uzdevuma, kā arī — pēc dzīvojamās mājas īpašnieka pieprasījuma — par jautājumiem, kas attiecas uz pārvaldīšanas uzdevumu;
* rakstveidā brīdināt dzīvojamās mājas īpašnieku par nepieciešamajiem steidzami veicamajiem pasākumiem dzīvojamās mājas pasargāšanai no bojāejas, sabrukuma vai izpostījuma, kā arī aprēķināt šo pasākumu paredzamās izmaksas;
* savlaicīgi informēt dzīvojamās mājas īpašniekus par atsevišķa dzīvojamās mājas īpašnieka darbību vai bezdarbību (tajā skaitā uz pārvaldīšanas uzdevuma pamata iegūto saistību neizpildi), kas skar vai var skart citu dzīvojamās mājas īpašnieku intereses, kā arī sniegt nepārprotamu un pilnīgu informāciju par šiem jautājumiem pēc atsevišķa dzīvojamās mājas īpašnieka pieprasījuma;
* kontrolēt dzīvojamās mājas īpašnieka maksājumus par pārvaldniekam uzdotajām pārvaldīšanas darbībām;
* no dzīvojamās mājas īpašnieka saņemto maksājumu nekavējoties pārskaitīt pakalpojuma sniedzējam tieši dzīvojamās mājas īpašnieka samaksātajā apmērā;
* organizēt likumā noteiktajā kārtībā rakstveida aptauju dzīvojamā mājā, ja ir saņemts dzīvojamās mājas kopīpašnieka vai dzīvokļu īpašumu mājā dzīvokļa īpašnieka rakstveida pieprasījums, un izlemjamais jautājums attiecas uz dzīvojamās mājas pārvaldīšanas darbībām.
* **PĀRVALDĪŠANAS UN APSAIMNIEKOŠANAS MAKSA**

11.07.2017. Ministru kabineta noteikumi Nr. 408 "Dzīvojamās mājas pārvaldīšanas un apsaimniekošanas maksas aprēķināšanas noteikumi" nosaka kārtību, kādā dzīvojamās mājas pārvaldnieks:

* sastāda dzīvojamās mājas uzturēšanas un apsaimniekošanas darbu tāmi kalendāra gadam;
* aprēķina dzīvokļa, mākslinieka darbnīcas un neapdzīvojamās telpas īpašniekam maksu par dzīvojamās mājas pārvaldīšanu un apsaimniekošanu;
* paziņo dzīvokļu īpašniekiem pārvaldīšanas maksājumu apmēru kalendāra gadam;
* informē dzīvokļu īpašniekus par tāmē paredzētajām izmaksām;
* sagatavo dzīvokļu īpašniekiem pārskatu par pārvaldīšanas maksājumu izlietošanu kārtējā gadā.

DzĪKS “Mežciems” ir sagatavotas izziņas par ieņēmumiem no pārvaldīšanas un apsaimniekošanas maksas un izdevumiem par katru dzīvojamo māju, kurā ir iekļauta informācija par:

* ieņēmumiem no pārvaldīšanas - apsaimniekošanas maksas iepriekšējā gadā (2021. gads), tai skaitā aprēķinātā un saņemtā maksa par pārvaldīšanu un apsaimniekošanu, uzkrājums dzīvojamās mājas remontam, kā arī saistības par pārvaldīšanas un apsaimniekošanas maksu (dzīvojamās mājas dzīvokļu īpašnieku parāds);
* izdevumi iepriekšējā gadā (2021. gads), tai skaitā dzīvojamās mājas pārvaldīšanas un pārvaldnieka administratīvie izdevumi, dzīvojamās mājas un tai pieguļošās teritorijas sanitārās kopšanas izdevumi, dzīvojamās mājas tehniskās uzturēšanas un apkalpošanas izdevumi, kā arī neparedzētie izdevumi;
* uzkrājums dzīvojamās mājas remontdarbiem iepriekšējā gadā (2021. gads);
* izpildītie darbi no uzkrājuma dzīvojamās mājas remontdarbiem 2021. gadā.

|  |
| --- |
| DzĪKS "Mežciems" **pārvaldīšanas un apsaimniekošanas maksa 2021. gadā** EUR **0.2961 m2** (bez PVN). Pārvaldīšanas un apsaimniekošanas maksa nav palielināta kopš 2019 gada.  Kopumā **2021. gadā tika aprēķināta** pārvaldīšanas un apsaimniekošanas maksa EUR **311 505.**  Kopumā **2021. gadā tika saņemta** pārvaldīšanas un apsaimniekošanas maksa EUR **292 928** jeb **94%** no aprēķinātās. |

Aprēķinātās un saņemtās pārvaldīšanas un apsaimniekošanas maksas sadalījums pa dzīvojamajām mājām ir norādīts 1.attēlā.

Analizējot aprēķinātās pārvaldīšanas un apsaimniekošanas maksas izpildi, konstatēts, ka **kopējais pārvaldīšanas un apsaimniekošanas maksas parāds** uz 31.12.2021. veido EUR **18 577** un ir vērojama tā samazināšanās tendence (salīdzinājumam - uz 31.12.2020. parāds bija EUR **23 797**) (skatīt 2.attēlu).

1.attēls.

**Aprēķinātās un saņemtās pārvaldīšanas un apsaimniekošanas maksas sadalījums pa dzīvojamajām mājām, 2021.gads**



**Parāds par aprēķināto un nesaņemtās pārvaldīšanas un apsaimniekošanas maksu sadalījumā pa dzīvojamajām mājām, 2021.gads**

* **DZĪVOKĻU ĪPAŠNIEKU PARĀDI**

Dzīvokļa īpašuma likuma 10. panta pirmās daļas 1. -5. punkts nosaka, ka dzīvokļa īpašniekam ir pienākums:

1) piedalīties dzīvojamās mājas pārvaldīšanā;

2) segt dzīvojamās mājas pārvaldīšanas izdevumus šā likuma [13.pantā](https://likumi.lv/ta/id/221382) noteiktajā kārtībā;

3) norēķināties par saņemtajiem pakalpojumiem, kas saistīti ar dzīvokļa īpašuma lietošanu (piemēram, apkure, aukstais ūdens, kanalizācija, sadzīves atkritumu izvešana);

4) maksāt uz dzīvokļa īpašumu attiecinātos nodokļus;

5) maksāt nomas maksu par zemes lietošanu, ja dzīvojamā māja atrodas uz citai personai piederošas zemes.

Dzīvokļa īpašuma likuma 13.panta pirmā un otrā daļa nosaka, ka:

* dzīvokļa īpašnieks atbilstoši viņa dzīvokļa īpašumā ietilpstošās kopīpašuma domājamās daļas apmēram sedz uz dzīvokļu īpašnieku kopības lēmuma pamata noteiktos izdevumus obligāti veicamo dzīvojamās mājas pārvaldīšanas darbību veikšanai, kā arī dzīvokļu īpašnieku kopības noteikto atlīdzību pārvaldniekam par dzīvojamās mājas pārvaldīšanu, ja tāda paredzēta dzīvojamās mājas pārvaldīšanas līgumā;
* dzīvokļa īpašnieks atbilstoši viņa dzīvokļa īpašumā ietilpstošās kopīpašuma domājamās daļas apmēram sedz uz dzīvokļu īpašnieku kopības lēmuma pamata noteiktos izdevumus citu dzīvojamās mājas pārvaldīšanas darbību veikšanai, kas nodrošina dzīvojamās mājas uzlabošanu un attīstīšanu, veicina optimālu tās pārvaldīšanas izdevumu veidošanu un attiecas uz kopīpašumā esošo dzīvojamās mājas elementu, iekārtu vai komunikāciju nomaiņu, kuras rezultātā samazinās mājas uzturēšanas izmaksas un pasākumiem, kuru rezultātā samazinās izdevumi par pakalpojumiem, kas saistīti ar dzīvokļa īpašuma lietošanu.

|  |
| --- |
| Dzīvojamo māju dzīvokļu īpašnieku **kopējais parāds** uz 31.12.2021. **–** EUR **99 361** un tam ir tendence samazināties(salīdzinājumam – uz 31.12.2020. parāds bija EUR **117 799**). |

Dzīvojamo māju dzīvokļu īpašnieku kopējais parāds uz 31.12.2021. – EUR **99 361** t.sk. par dzīvokļu īpašniekiem sniegto pakalpojumu viņu privātīpašuma pārvaldīšanā (pārvaldīšanas un apsaimniekošanas maksa), par turpmākajos periodos obligāto pārvaldīšanas darbību ietvaros veicamo dzīvojamās mājas remontu, atjaunošanu vai pārbūvi (uzkrājumi nākamo periodu remontdarbiem), zemes nomu, elektrību koplietošanas telpās, ūdensapgādi un kanalizāciju, apkuri, atkritumu izvešanu u.c.)

Dzīvokļu īpašnieku saistību (kopējā parāda) sadalījums pa dzīvojamajām mājām uz 31.12.2021. norādīts 3. attēlā.

**Dzīvokļu īpašnieku saistību (kopējā parāda) sadalījums pa dzīvojamajām mājām uz 31.12.2021.**

2021. gadā DzĪKS “Mežciems“ **ir veicis vairākas darbības dzīvokļa parāda pilnīgas un savlaicīgas samaksas nodrošināšanai:**

* katra mēneša izrakstītajā rēķinā tiek norādīts dzīvojamās mājas kopējais parāds;
* par maksājumu kavējumiem automātiski tiek aprēķināta un iekasēta kavējuma nauda;
* ir noslēgts līgums par parādsaistību atgūšanu;
* notiek regulāra saziņa ar dzīvokļu īpašniekiem, t.sk. ir nosūtīti atgādinājumi parādniekiem;
* ir uzsāktas vairākas tiesvedības par parādsaistību atgūšanu.
* **UZKRĀJUMU FONDS NĀKAMO PERIODU REMONTDARBIEM, IZPILDĪTIE DARBI**

Dzīvokļa īpašuma likuma 13.panta otrā` daļa nosaka, ka dzīvokļa īpašnieks atbilstoši viņa dzīvokļa īpašumā ietilpstošās kopīpašuma domājamās daļas apmēram veic uz dzīvokļu īpašnieku kopības lēmuma pamata noteiktos naudas maksājumus uzkrājumu fondā šā panta pirmajā un otrajā daļā paredzēto dzīvojamās mājas pārvaldīšanas darbību veikšanai. Pieņemot minēto lēmumu, dzīvokļu īpašnieku kopība izvērtē dokumentus, kas pamato attiecīgo darbību veikšanu vai to izmaksu efektivitāti.

[Dzīvokļa īpašuma likumā](https://likumi.lv/ta/id/221382-dzivokla-ipasuma-likums) ir noteikts kādiem mērķiem šo uzkrājumu naudu drīkst tērēt - un, tie ir divi - avārijas situācijas novēršanai un plānotiem mājas remontdarbiem.

|  |
| --- |
| Saskaņā ar dzīvokļu īpašnieku kopības lēmumu **uzkrājumi nākamā perioda remontdarbiem** 2021. gadā veidoja **–** EUR **0,10 m2** (bez PVN).  2021. gada **uzkrājums dzīvojamo māju remontam** veidojaEUR **91 260** (salīdzinājumam – uzkrājums dzīvojamo māju remontam 2020. gadā veidoja EUR 100 580 ).  2021. gadā **izpildītie darbi** no uzkrājuma fonda veidoja EUR **145 962** (salīdzinājumam 2020.gadā izpildītie darbi no uzkrājuma fonda veidoja EUR 253 792). |

**Izpildītie darbi no uzkrājuma fonda 2021. gadā**

**2021. gadā tika veikti šādi būtiskākie plānotie un neplānotie (t.sk. ārkārtas) remontdarbi**:

* Lietus ūdens kanalizācijas nomaiņa (5 dzīvojamajās mājās);
* Šuvju hermatizācija (6 dzīvojamajās mājās, pēc atsevišķu dzīvokļu pieprasījuma);
* Aukstā, karstā un cirkulācijas cauruļu nomaiņa pagrabstāvos un bēniņos (2 dzīvojamajās mājās);
* Kanalizācijas stāvvada remonts (vairāk kā 15 dzīvokļos, pagrabtelpās un bēniņos);
* Lifta remonts (7 dzīvojamajās mājās);
* Dažāda veida remontdarbi siltummezglos (10 dzīvojamajās mājās);
* Ārdurvju remonts un uzstādīšana (nomaiņa) (2 dzīvojamajās mājās);
* u.c. darbi.

Detalizēta informācija par izpildītajiem darbiem, kas veikti no uzkrājuma fonda 2021. gadā, ir norādīta šī pārskata 1.pielikumā, kā arī ir publicēta DzĪKS “Mežciems” mājaslapā.

* **2022. GADA NEPIECIEŠAMO REMONTDARBU PLĀNS**

Saskaņā ar Dzīvojamo māju pārvaldīšanas likuma 6. panta otrās daļas 2. punkta prasībām viena no obligāti veicamajām pārvaldīšanas darbībām ir pārvaldīšanas darba plānošana, organizēšana un pārraudzība, tajā skaitā pārvaldīšanas darba plāna, tajā skaitā uzturēšanai nepieciešamo pasākumu plāna, sagatavošana, kā arī attiecīgā gada budžeta projekta sagatavošana un finanšu uzskaites organizēšana.

Saskaņā ar Dzīvojamo māju pārvaldīšanas likuma 15. panta pirmās daļas prasībām ar šajā likumā noteikto pārvaldīšanas darba plānu pārvaldnieks rakstveidā iepazīstina dzīvojamās mājas īpašnieku ne retāk kā reizi gadā.

Saskaņā ar Dzīvojamo māju pārvaldīšanas likuma 6. panta otrās daļas 1.d. punktu viena no obligāti veicamajām pārvaldīšanas darbībām ir dzīvojamās mājas, tajā esošo iekārtu un komunikāciju apsekošana, tehniskā apkope un kārtējais remonts.

28.09.2010. Ministru kabineta noteikumu Nr. 907 "Noteikumi par dzīvojamās mājas apsekošanu, tehnisko apkopi, kārtējo remontu un energoefektivitātes minimālajam prasībām" 2.punkts nosaka, ka dzīvojamās mājas, tajā esošo iekārtu un komunikāciju apsekošanu, tehnisko apkopi un kārtējo remontu veic, lai nodrošinātu dzīvojamās mājas uzturēšanu (fizisku saglabāšanu) visā tās ekspluatācijas laikā un nepieļautu apdraudējuma iestāšanos.

|  |
| --- |
| **Naudas līdzekļu atlikums uzkrājuma fondā** uz 31.12.2021. veido EUR 101080.30 |

Kopumā ikgadējās apsekošanas laikā ir konstatēts, ka:

* **dzīvojamās mājās ir ļoti novecojuši karstā, aukstā ūdens un kanalizācijas stāvvadi;**
* **dzīvojamo māju pamati ir laika gaitā nosēdušies un ir nepieciešama to stiprināšana;**
* **dzīvojamām mājām piegulošās ietves un ceļi ir ar bedrēm un būtiski apgrūtina gan gājēju, gan automašīnu drošu pārvietošanos.**

**DzĪKS “Mežciems” pieejamo uzkrājumu fonda līdzekļu ietvaros ir iespējams veikt akūti nepieciešamos remontdarbus tikai daļējā apmērā.**

Lai nodrošinātu savlaicīgu remontdarbu veikšanu pilnā apmērā ir nepieciešams iedzīvotāju līdzfinansējums (papildu maksājumi par remontdarbiem). **DzĪKS “Mežciems” gan 2018.gadā, gan 2019. gadā, gan arī 2020.gadā, gan 2021.gadā ir veicis dzīvojamo māju dzīvokļu īpašnieku aptauju par iespējamie remontdarbiem** un to finansēšanai nepieciešamo līdzekļu apmēru. **Vairumā gadījumu dzīvokļu īpašnieki ir atteikušies no aptaujās piedāvātajiem remontdarbiem.**

**DzĪKS "Mežciems" ir vairākkārt vērsies gan Rīgas domē, gan citās institūcijās, lai rastu risinājumu DzĪKS "Mežciems" pārvaldībā esošo dzīvojamo māju piegulušo ceļu sakārtošanai.**

Plānojot 2022. gada nepieciešamos remontdarbus ir ņemti vērā gan iepriekš plānoto pasākumu plāns un to izpildes gaita, gan tika veikta plānoto remontdarbu prioritizācija.

2022.gadā plānots veikt šādus būtiskākos remontdarbus:

* turpināt veikt karstā, aukstā ūdens un kanalizācijas stāvvadu nomaiņu;
* pakāpeniski uzsākt dzīvojamo māju pamatu stiprināšanu;
* veikt rampas demontāžu un asfalta seguma nomaiņu ar bruģi, bedrīšu asfaltēšanu S. Eizenšteina ielā 43, 45 un 75;
* labiekārtot teritoriju starp dzīvojamajām mājām (7- Hipokrāta ielā 45, 33, 37, 35 u.c.). Plānots veikt teritorijas labiekārtošanas un bedrīšu remontdarbus (betona konstrukciju utilizēšana un nodošana pārstrādei, bedrīšu remonts un seguma nomaiņa, arboristu pakalpojumi, zāliena atjaunošana, solu izveide u.c.);
* nodrošināt savlaicīgu rīcību avārijas situāciju gadījumā, nodrošinot ārkārtas remontdarbus.

1.pielikums

**Izpildītie darbi 2021. gadā**

(sadalījumā pa dzīvojamajām mājām)

|  |  |
| --- | --- |
| **ADRESE** | **IZPILDĪTIE DARBI** |
| Hipokrāta iela 33 | **Izpildītie darbi** no uzkrājuma fonda 2021.gadā – EUR **8857,82**   * Lietus ūdens kanalizācijas nomaiņa * Durvju remonts * Lifta viņčas maiņa * Aukstā ūdens stāvvadu remonts (1 dzīvoklis) |
| Hipokrāta iela 35 | **Izpildītie darbi** no uzkrājuma fonda 2021.gadā – EUR **4283,01**   * Kanalizācijas stāvvada nomaiņa (2 dzīvokļi) * Durvju mehānisma pievilcēja maiņa (1.k.t.) * Karstā ūdens siltummaiņas iekārtas nomaiņa * Ūdensvada remonts * Pagraba tīrīšana |
| Hipokrāta iela 37 | **Izpildītie darbi** no uzkrājuma fonda 2021.gadā – EUR **9989,97**   * Lietus ūdens kanalizācijas nomaiņa (2. un 3.k.t., pagrabtelpās) * Šuvju un paneļu hermetizācija saskaņā ar dzīvokļu īpašnieku pieteikumiem * Siltuma sistēmas remonts * Tiesvedības izdevumi * Izplešanās bākas nomaiņa siltummezglā * Kanalizācijas stāvvada nomaiņa (1 dzīvoklis) |
| Hipokrāta iela 39 | **Izpildītie darbi** no uzkrājuma fonda 2021.gadā – EUR **443,39**   * Ūdensvada remonts |
| Hipokrāta iela 41 | **Izpildītie darbi** no uzkrājuma fonda 2021.gadā – EUR **8349,01**   * Lietus ūdens kanalizācijas nomaiņa (1. un 2.k.t., pagrabā) * Šuvju hermetizācija saskaņā ar dzīvokļu īpašnieku pieteikumiem * Kanalizācijas stāvvadu nomaiņa bēniņos (1. un 2.k.t.) * Karstā ūdens siltummaiņas iekārtas nomaiņa |
| Hipokrāta iela 43 | **Izpildītie darbi** no uzkrājuma fonda 2021.gadā – EUR **3970,69**   * Jumta remonts * Šuvju hermetizācija saskaņā ar dzīvokļu īpašnieku pieteikumiem * Karstā ūdens siltummaiņas iekārtas nomaiņa |
| Hipokrāta iela 45 | **Izpildītie darbi** no uzkrājuma fonda 2021.gadā – EUR **2386,56**   * Lifta remonts (1. un 2.k.t.) * Metālisko durvju izgatavošana un uzstādīšana * Siltummezgla remonts, regulējošā vārsta nomaiņa * Kanalizācijas cauruļu nomaiņa (1 dzīvoklis un bēniņos) |
| Mežciema iela 23/1 | **Izpildītie darbi** no uzkrājuma fonda 2021.gadā – EUR **29093,57**   * Lifta remonts (vinčas maiņa pasažieru liftam, lifta kabīnes durvju remonts) * Sūkņu stacijas remonts, trejgabala nomaiņa siltummezglā * Aukstā ūdens stāvvadu remonts (1 dzīvoklis) * Karsta, aukstā un cirkulācijas cauruļu nomaiņa pagrabtelpās un bēniņos * Kanalizācijas cauruļu nomaiņa pagrabtelpās |
| S.Eizenšteina iela 43 | **Izpildītie darbi** no uzkrājuma fonda 2021.gadā – EUR **891.84**   * Šuvju un paneļu hermetizācija saskaņā ar dzīvokļu īpašnieku pieteikumiem * Elektronikasremonts siltummezglā |
| S.Eizenšteina iela 45 | **Izpildītie darbi** no uzkrājuma fonda 2021.gadā – EUR **48588,82**   * Karstā un aukstā ūdens gulvadu nomaiņa pagraba telpās un bēņiņos * Kanalizācijas cauruļu nomaiņa bēniņos * Kanalizācijas, aukstā ūdens cauruļu nomaiņa (1 dzīvoklis) * Tiesvedības izdevumi * Siltummaiņas iekārtas nomaiņa * Šuvju un paneļu hermetizācija saskaņā ar dzīvokļu īpašnieku pieteikumiem * Pastkastīšu slēdzenes remonts |
| S.Eizenšteina iela 55 | **Izpildītie darbi** no uzkrājuma fonda 2021.gadā – Nav veikti remontdarbi |
| S.Eizenšteina iela 57 | **Izpildītie darbi** no uzkrājuma fonda 2020.gadā – EUR **7820,24**   * Regulējošā vārsta, apkures siltummaiņas iekārtas nomaiņa siltummezglā * Remontdarbi bēniņos * Remontdarbi pagrabtelpās * Kanalizācijas remontdarbi (7 dzīvokļos) * Šuvju un paneļu hermetizācija saskaņā ar dzīvokļu īpašnieku pieteikumiem * Lifta remonts (3.k.t.) |
| S.Eizenšteina iela 59 | **Izpildītie darbi** no uzkrājuma fonda 2021.gadā – EUR **366,21**   * Izplešanās bākas nomaiņa siltummezglā |
| S.Eizenšteina iela 65 | **Izpildītie darbi** no uzkrājuma fonda 2021.gadā – EUR **4259,75**   * Aukstā ūdens stacijas kapitālais remonts * Kanalizācijas un stāvvadu nomaiņa ( 1 dzīvoklis) * 1.k.t. remontdarbi * Regulējošā vārsta un motora nomaiņa siltummezglā |
| S.Eizenšteina iela 65/1 | **Izpildītie darbi** no uzkrājuma fonda 2021.gadā – EUR **691,03**   * Metālisko durvju uzstādīšana * Lifta spriegotāja remonts |
| S.Eizenšteina iela 75 | **Izpildītie darbi** no uzkrājuma fonda 2021.gadā – EUR **8221,72**   * Lietus ūdens kanalizācijas nomaiņa (1. un 2..k.t.) * Lifta kabīņu nomaiņa |
| S.Eizenšteina iela 79 | **Izpildītie darbi** no uzkrājuma fonda 2021.gadā – EUR **7 748,27**   * Avārijas likvidācijas siltummezglā, siltummezgla remonts * Kanalizācijas stāvvadu remonts un nomaiņa (2 dzīvokļos) * Ūdensvada remonts * Lifta kabīnes nomaiņa * Lietus ūdens kanalizācijas nomaiņa (4.k.t.) * Šuvju hermetizācija saskaņā ar dzīvokļu īpašnieku pieteikumiem |